open-index/open-wikipedia-markdown huggingface dataset:
ברטון ריכטר

**ברטון ריכטר** (באנגלית: **Burton Richter**; 22 במרץ 1931, ברוקלין, ניו יורק - 18 ביולי 2018) היה פיזיקאי יהודי אמריקאי, חתן פרס נובל לפיזיקה בשנת 1976.

## ביוגרפיה
ריכטר נולד למשפחה יהודית בברוקלין ניו יורק וגדל בשכונת פאר רוקאוויי שבקווינס. לאחר התיכון החל ללמוד במכון הטכנולוגי של מסצ'וסט, קיבל תואר ראשון בשנת 1952 ודוקטורט ב-1956. עם סיום לימודיו הצטרף לסגל אוניברסיטת סטנפורד, שם בנה, בעזרת הוועדה לאנרגיה אטומית של ארצות הברית, מאיץ חלקיקים, שבאמצעותו גילה את "מֶזון J/Ψ". הקווארק הקסום נצפה לראשונה בנובמבר 1974.

על גילוי זה קיבל פרס נובל לפיזיקה ב-1976, יחד עם סמואל טינג.

על שמו של ריכטר נקרא רחוב בראשון לציון.

## פרסומים

*Barber, W. C.; Richter, B.; Panofsky, W. K. H.; O'Neill, G. K. & B. Gittelman. "An Experiment on the Limits of Quantum Electro-dynamics", High-Energy Physics Laboratory at Stanford University, Princeton University, United States Department of Energy (through predecessor agency the Atomic Energy Commission), Office of Naval Research, (June 1959).
*Richter, B. "Design Considerations for High Energy Electron – Positron Storage Rings", Stanford Linear Accelerator Center, Stanford University, United States Department of Energy (through predecessor agency the Atomic Energy Commission), (November 1966).
*Boyarski, A. M.; Coward, D.; Ecklund, S.; Richter, B.; Sherden, D.; Siemann, R. & C. Sinclair. "Inclusive Yields of pi{sup +}, pi{sup -}, K{sup +}, and K{sup -} from H{sub 2} Photoproduced at 18 GeV at Forward Angles", Stanford Linear Accelerator Center, Stanford University, United States Department of Energy (through predecessor agency the Atomic Energy Commission), (1971).
*Richter, B. "Total Hadron Cross Section, New Particles, and Muon Electron Events in e{sup +}e{sup -} Annihilation at SPEAR", Stanford Linear Accelerator Center, Stanford University, United States Department of Energy (through predecessor agency the U.S. Energy Research and Development Administration (ERDA)), (January 1976).
*Richter, B. "Forty-five Years of e{sup +}e{sup -} Annihilation Physics: 1956 to 2001", Stanford Linear Accelerator Center, United States Department of Energy, (August 1984).
*Richter, B. "Charting the Course for Elementary Particle Physics", Stanford Linear Accelerator Center, United States Department of Energy, (February 16, 2007).


## קישורים חיצוניים

* 

* 
* ברטון ריכטר, אנשי סגולה - יהודים זוכי פרס נובל, באתר בית התפוצות.
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת סטנפורד
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:פיזיקאים יהודים אמריקאים
קטגוריה:זוכי פרס אנריקו פרמי
קטגוריה:אמריקאים שנולדו ב-1931
קטגוריה:אמריקאים שנפטרו ב-2018
אגו רתימנו

**מועדון הספורט וההתעמלות רתימנו** (ביוונית: **Αθλητικός Γυμναστικός Όμιλος Ρεθύμνου**), היא קבוצת כדורסל יוונית מהעיר רתימנו במרכז האי כרתים, המתמודדת בליגת העל היוונית (איי 1 אתניקי).

## היסטוריה
הקבוצה הוקמה בשנת 1986 כחלק מ"מועדון הספורט רתימנו". בסיום עונת 2004/05 העפילה מהליגה השלישית לליגה השנייה. בסיום עונת 2006/07 העפילה הקבוצה בליגה הבכירה. במקביל הגיעה הקבוצה עד לגמר הגביע היווני, בה נחלה תבוסה צורמת 87-48 מול פנאתינאיקוס, בכך שברה הקבוצה שיא שלילי של מינימום נקודות בהיסטוריית גמר הגביע.

הקבוצה שיחקה בליגה הבכירה במשך עונה אחת (2007/08), שבסיומה נשרה חזרה לליגה השנייה. בסיום עונת 2010/11 העפילה הקבוצה בחזרה לליגה הבכירה מהמקום השני.

בעונת 2011/12 סיימה הקבוצה במקום הרביעי המכובד והפסידה ברבע גמר הפלייאוף לקבוצת פאניוניוס.

הקבוצה מארחת באולם הספורט **מרקורי** בעיר, הקרוי על שם "מלינה מרקורי", שרת התרבות בממשלת יוון בעבר. ומכיל 1,600 מקומות ישיבה.

## תארים והישגים
***[[הגביע היווני בכדורסל|הגביע היווני]]**:
**גמר: 2007

## קישורים חיצוניים

* 

רתימנו
קטגוריה:כרתים
ארתור שולוב

**ארתור ליאונרד שולוב** (באנגלית: **Arthur Leonard Schawlow**; ) היה פיזיקאי אמריקאי ממוצא יהודי, שזכה בפרס נובל לפיזיקה בשנת 1981.

## השכלה ופעילות

ארתור שולוב נולד בעיר מאונט ורנון שבמדינת ניו יורק לאם פרוטסטנטית ולאב יהודי, התחנך כילד נוצרי והגדיר את עצמו כנוצרי. גדל בטורונטו והשתלם באוניברסיטת טורונטו ובאוניברסיטת קולומביה. שימש מרצה באוניברסיטת סטנפורד, יחד עם רוברט הופסטדטר.

ב-1958 הראה בעבודה שחיבר יחד עם גיסו, צ'ארלס טאונס (זוכה פרס נובל בפיזיקה בשנת 1964) כי ניתן להפעיל את עקרון הפליטה המאולצת לשם להגברת קרינה מכוונת בתחום הספקטרום הנראה ובתחום התת-אדום (ספקטרוסקופיית רוויה). עבודה פורצת-דרך זו הובילה לפיתוח הלייזר האופטי. 

פיתח ספקטרוסקופיה של לייזר. על גילוי זה קיבל פרס נובל לפיזיקה ב-1981, יחד עם קאי סיגבאן וניקולס בלומברגן.

נפטר ב-28 באפריל 1999, בגיל 77.

על שמו מוענק מדי שנה על ידי החברה האמריקאית לפיזיקה פרס ארתור שולוב במדעי הלייזר, מאז 1991.

## פרסומים

* Schawlow, A L (1995), "Principles of lasers", Journal of clinical laser medicine & surgery 13 (3): 127–30, 1995 Jun, 
* Schawlow, AL (1982), "Spectroscopy in a New Light", Science 217 (4554): 9–16, 1982 Jul 2, Bibcode 1982Sci...217....9S, DOI:10.1126/science.217.4554.9, 
* Schawlow, AL (1978), "Laser Spectroscopy of Atoms and Molecules", Science 202 (4364): 141–147, 1978 Oct 13, Bibcode 1978Sci...202..141S, DOI:10.1126/science.202.4364.141, 
* McCaul, B W; Schawlow, A L (1969), "Plasma refractive effects in HCN lasers", Ann. N. Y. Acad. Sci. 168 (3): 697–702, 1969 Feb 10, Bibcode 1969NYASA.168..697M, DOI:10.1111/j.1749-6632.1969.tb43154.x, 
* Schawlow, A L (1966), "Lasers", International ophthalmology clinics 6 (2): 241–51, DOI:10.1097/00004397-196600620-00002, 


## קישורים חיצוניים

* 
* מאמר על ארתור שולוב באתר סנונית
* 

## הערות שוליים

קטגוריה:אמריקאים ילידי מדינת ניו יורק
קטגוריה:סגל אוניברסיטת קולומביה
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:פיזיקאים יהודים אמריקאים
קטגוריה:אמריקאים ממוצא יהודי-לטבי
קטגוריה:אמריקאים שנולדו ב-1921
קטגוריה:אמריקאים שנפטרו ב-1999
משחק בעל ידיעה שלמה

בתורת המשחקים, משחק בצורה רחבה נקרא **משחק בעל ידיעה שלמה** אם בכל שלב ושלב של המשחק, השחקן שתורו לשחק יודע מה היו מהלכי כל השחקנים עד אותו שלב, ובמידה והיו הגרלות, השחקן יודע את תוצאותיהן. בפרט, במשחק בעל ידיעה שלמה השחקנים משחקים זה אחרי זה והם אינם משחקים באופן סימולטני.

**[[קבוצת ידיעה]]** של שחקן מסוים היא קבוצת קדקודים אשר השחקן אינו יכול להבחין ביניהם. משחק ייקרא **"בעל ידיעה שלמה לשחקן i"** אם כל קבוצת ידיעה של שחקן זה מכילה קדקוד אחד בלבד. כלומר, בבואו לבצע מהלך, השחקן יודע באיזה מקדקודי ההחלטה שלו בעץ המשחק נמצאת התחרות.  משחק ייקרא **"בעל ידיעה שלמה"** אם הוא בעל ידיעה שלמה לכל אחד מהשחקנים.

במילים אחרות, משחק בעל ידיעה שלמה הוא משחק שבו כל אחד מהקדקודים של כל אחד מהשחקנים מהווה קבוצת ידיעה של אותו שחקן. אחרת, יקרא **משחק בעל ידיעה לא שלמה**.

שחמט הוא דוגמה למשחק עם ידיעה שלמה, כל שחקן יודע את המצב על הלוח בכל רגע נתון ויודע מה הייתה סדרת המהלכים שהביאה למצב הלוח הנוכחי. דוגמאות נוספות של משחקים בעלי ידיעה שלמה הם: דמקה, מונופול, סולמות ונחשים, איקס עיגול והקס. דוגמאות למשחקים ללא ידיעה שלמה: פוקר (שבו הקלפים של כל שחקן מוסתרים מהשחקנים האחרים), וזוג או פרט.

## משפט צרמלו

בכל משחק שני שחקנים בעל ידיעה שלמה, שבו קבוצת התוצאות האפשריות היא:
:{ תיקו, I מנצח, II מנצח } = O 
מתקיימת אחת ורק אחת משלוש האפשרויות הבאות:

# לשחקן I יש אסטרטגיה מנצחת.
# לשחקן II יש אסטרטגיה מנצחת.
# לכל אחד משני השחקנים יש אסטרטגיה המבטיחה לפחות תיקו.

* אסטרטגיה SI של שחקן I נקראת **אסטרטגיה מנצחת** אם: I מנצח = (u(SI,SII לכל אסטרטגיה SII של שחקן II.
* אסטרטגיה SI של שחקן I **מבטיחה לפחות תיקו** לשחקן I אם: {תיקו, I מנצח} u(SI,SII) E לכל SII.
* אסטרטגיה מנצחת לשחור ואסטרטגיה שמבטיחה לשחור לפחות תיקו מוגדרות באופן אנלוגי.

## משפט קיון (Kuhn)

בכל משחק סופי בעל ידיעה שלמה קיים לפחות שיווי משקל אחד באסטרטגיות טהורות.

## ראו גם
* 
* מונחים בתורת המשחקים

## לקריאה נוספת
*

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:תורת המשחקים
גראן פונדו

300px|ממוזער
**גראן פונדו (Gran Fondo)** או **סייקלוספורטיב (Cyclosportive)** הוא אירוע רכיבת כביש חד-יומי שאליו מגיעים רוכבי אופניים רבים לרכוב יחד בכבישים ללא תנועת מכוניות.

## מהלך האירוע
מרתוני הרכיבה הגדולים בעולם מיועדים למקצוענים וחובבנים כאחד, הנוסעים על אותו מסלול. במירוץ ניתן למצוא רוכבים בקצבים שונים: בחלק הקדמי הרוכבים המקצועניים הרוכבים בקצב מהיר, ובחלק האחורי רוכבים בקצב של רכיבה עממית. בחלק מאירועי הגראן פונדו בעולם מסלול הרכיבה תחרותי כולו, בעוד חלק מהאירועים משלבים מדידת זמנים רק בחלק מהתחרות.

בישראל נערך המירוץ הראשון, שנקרא "גראן פונדו כלל-בריאות" ב-20 באפריל 2012. המירוץ תוכנן כך שכל רמות הרכיבה מתחילים יחד ללא מדידות זמנים, והתחרות מתחילה מהחלק השני של המסלול ועד הסיום. מסלול תחרות זו התחיל בגלבוע, המשיך דרך בקעת הירדן ורמת הגולן והסתיים באתר החרמון. מארגנות האירוע היו חברת Mediteraneo 365 וחברת משלחות.

בשנת 2013 התקיים בישראל לראשונה הגראן פונדו ג'ירו ד'איטליה ירושלים. המרוץ הופק על ידי Mediterraneo 365 והיה למרוץ האופניים הגדול ביותר שהתקיים בישראל .
בשנת 2015 (לאחר 3 עונות צפוניות בארגון הראל נחמני - גראן פונדו ישראל) החל הגראן פונדו להתקיים בדרום, באזור שדה בוקר וים המלח,

בנוסף חבר אירוע הגראן פונדו לטור ערד של איגוד האופניים בישראל.

הטור התחיל בערד/מצדה ויסתיים באזור ים המלח בשילוב העלייה המפורסמת למעלה עקרבים.

שיתוף הפעולה הזה הביא לאירוע הכביש הבינלאומי הגדול בישראל שנקרא: "גראן פונדו ים המלח-ערד הבינלאומי".

השנה 1–2 במרץ 2019 לאחר 3 עונות שוב נודד הגראן פונדו קצת יותר דרומה לערבה התיכונה, והופך ל-"גראן פונדו ערבה"

כשהוא כולל בתוכו את העלייה המפורסמת למעלה עקרבים ומקטעים שטרם נרכבו בעבר באירועי האופניים בישראל.

## ראו גם
* רוכב ישראל

## קישורים חיצוניים
*גראן פונדו ישראל באנגלית: Gran fondo israel
*גראן פונדו ישראל, באתר Bikepanel
* גראן פונדו ניו-יורק, באתר Bikepanel
* נובו קולי איטליה, באתר Novecolli
* המרתונה בדולומיטים, איטליה, באתר Maratona
* רוביי צ'אלנג', פאריס, באתר Letapedutour
* הספורטיב של טורדה פלאנדרס, בלגיה, באתר Sport.be

קטגוריה:מרוצי אופניים
Left 4 Dead 2

**Left 4 Dead 2** (ידוע גם בתור **L4D2**) הוא משחק אימה-הישרדות מגוף ראשון המתבסס על שיתוף פעולה בין שחקנים ברשת. המשחק פותח על ידי חברת Valve והופץ על ידי Valve ו-Electronic Arts. זהו משחק המשך למשחק Left 4 Dead.

בדומה למשחק המקורי בסדרה, העלילה במשחק מתרחשת לאחר התפרצות מגפה אפוקליפטית הגורמת לאנשים להפוך לזומבים. עלילת המשחק מתרחשת בדרום ארצות הברית - הוא מתחיל בסוואנה שבג'ורג'יה ומסתיים בניו אורלינס שבלואיזיאנה. העלילה מתמקדת בארבעה ניצולים חדשים אשר חסינים למגפה שנאלצים להיאבק בהמוני בני אדם הנגועים במגפה שהפכה אותם לזומבים. הניצולים חייבים להילחם בזומבים לאורך השלבים השונים ולהצליח להגיע בשלום לבתי מסתור שונים, כאשר המטרה הסופית היא להגיע לנקודת ההימלטות בסיום המשחק.

המשחק משתמש בטכנולוגית אינטליגנציה מלאכותית חדשה המכונה "הבמאי", אשר שולטת במתרחש במשחק ומאזנת אותו תוך כדי התקדמות.

המשחק יצא לשווקים בצפון אמריקה ב-17 בנובמבר 2009 ובאירופה ב-20 בנובמבר 2009.

## הניצולים
ימין|ממוזער|250px|הדמויות מימין לשמאל:ניק, קוצ', אליס ורושל
בדומה למשחק הקודם בסדרה, משחק זה מתמקד בארבע דמויות:
*קוצ' (Coach) - מאמן קבוצת פוטבול. קוצ' הוא דמות המנהיג, לרוב חיובי.
*ניק (Nick) - מהמר כבד וגס רוח. הדמות עצמה סרקסטית ואמפתית.
*רושל (Rochelle) - עוזרת ברמה נמוכה בהפקת ובפינוי הטלוויזיה המקומית.
*אליס (Ellis) - טכנאי מחשבים ידידותי שאוהב להשתעשע. מאוהב בזואי מ-Left 4 Dead הראשון.

## הנגועים
במשחק קיימים כמה נגועים בעלי יכולות מיוחדות:
*Charger - נגוע בעל יד מאסיבית אשר מתנגש בניצולים ומטיח אותם ברצפה.
*Hunter - נגוע אשר זוחל, קופץ על הניצולים ומבתר אותם עד להרגם.
*Spitter - נגועה אשר יורקת חומצה.
*Jockey - נגוע נמוך שקופץ על ראשי הניצולים ומוביל אותם למקומות מסוכנים.
*Tank - נגוע גדול בעל רמת חיים גבוהה אשר זורק סלעים או מכוניות.
*Witch - נגועה אשר בוכה ומייללת בישיבה, מתעצבנת כאשר מאירים עליה, תוקפים אותה, או מרעישים בסביבתה.
*Boomer - נגוע שמן המקיא על הנצול, הקיא מושך אל הניצול נגועים אחרים ומעוור אותו זמנית.
*Smoker - נגוע מעוות אשר שולח את לשונו, תופס את הניצול חונק אותו, ומפריד אותו משאר חברי הקבוצה.
*Jimmy Gibbs J.r - נגוע נדיר המופיע בחלקו הרביעי של המפה המכונה 'Dead Center' לנגוע יש 1000 יחידות חיים, והוא בעל כוח ברמה חזקה. (ישנם רק 5 אחוזים שהנגוע ייווצר על ידי המערכת האוטומטית)

## ראו גם
* Left 4 Dead
* סטים
* משחק וידאו
* Valve

## קישורים חיצוניים
* 

* 
* 
* 
* ביקורת משחק: Left 4 Dead 2, אתר משחקים ויגיימס 

קטגוריה:משחקי וידאו משנת 2009
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי אימה ממוחשבים
קטגוריה:משחקי הישרדות ממוחשבים
קטגוריה:משחקי הישרדות-אימה
קטגוריה:משחקי וידאו קואופרטיבים
קטגוריה:משחקי וידאו שפותחו בארצות הברית
שמחת הפרטים הקטנים

**שמחת הפרטים הקטנים** הוא אלבום הבכורה של הזמר היוצר, המלחין והמוזיקאי ארז לב ארי. האלבום יצא לאור בשתי גרסאות כאשר הגרסה הראשונה יצאה לאור ב-4 בדצמבר 2007 וזו שאחריה יצאה ביולי 2008. לגרסה השנייה נוסף השיר "אנה אפנה" שהיה שיר הנושא של הסדרה הטלוויזיונית "סרוגים" שהוקלט בשנת 2008 ודורג במצעדים השנתיים של שנת ה'תשס"ח (ראו בהמשך). הסינגל הראשון שיצא מהאלבום היה "מה אעשה" שיצא כבר בחודש מאי בשנת 2006. בין השירים המוצלחים שיצאו מאלבום זה אפשר למנות את "צדק" (השיר שפותח את האלבום), דואט של לב ארי יחד עם לאה שבת. שיר זה מתייחס למערכת היחסים שבין לב ארי לבין זוגתו. שיר נוסף הוא "מתוך האפלה" (הרצועה השמינית) שבו כלי הקשה רבים וקולות רקע של שרית שולצ'ינר. סוגר את האלבום השיר "חתונה" המשלב סיטאר שמנגן בו ואווירת הודו, ובכך מוסיף ומקשר את האלבום כולו לקשר רוחני. רוב שירי האלבום הוקלטו באולפן הביתי של לב ארי בביתו. האלבום זכה בתואר אלבום זהב על מכירת עותקים רבים שלו.

במהלך מלחמת חרבות ברזל, השיר "חתונה" מתוך האלבום הגיע למקום ה-18 המצעד השבועי של מדיה פורסט.

## רשימת רצועות

## וידאו קליפים
* **אנה אפנה**
* **מה אעשה**
* **צדק**

## סינגלים

## קישורים חיצוניים

* שירי האלבום באתר YouTube
* אקורדים לשירי האלבום באתר tab4u
* מילים ואקורדים לשירי האלבום באתר shironet
* האלבום באתר mooma

## הערות שוליים

קטגוריה:אלבומי בכורה מ-2007
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
To Sir with Love

**To Sir With Love** (בעברית: **לאדוני באהבה**) הוא שיר הנושא מתוך סרט הקולנוע לאדוני באהבה משנת 1967. השיר נכתב על ידי דון בלק ומארק לונדון, בעלה של מריון מאסי שהייתה מנהלת אישית של לולו.

השיר הוקלט לראשונה על ידי לולו ולהקת המיינדבנדרס (The Mindbenders) שהופיעו גם בסרט. הסינגל שיצא ב-1967 הגיע למקום הראשון בבילבורד הוט 100 ושהה שם במשך חמישה שבועות.

בבריטניה השיר לא הופץ כסינגל, אלא היה בי-סייד של הלהיט "Let's Pretend".

הזמרת האוסטרלית טינה ארנה הקליטה את השיר ב-2007 באלבום "Songs of Love & Loss".

גרסאות כיסוי נוספות של השיר:
* אל גרין הקליט את השיר ב-1978 לאלבום "Truth n' Time".
* ויקי סו רובינסון הקליטה את השיר ב-1983.
* The Trash Can Sinatras הקליטו גרסת כיסוי לשיר ב-1996.
* Ngaire - זמרת ניו זילנדית הקליטה גרסת כיסוי ב-1991, שהגיע למקום ראשון במצעד בניו זילנד.
* 10,000 מניאקים ביצעו את השיר יחד עם מייקל סטייפ ב-1993
* סוזנה הופס מלהקת הבאנגלס הקליטה גרסה לשיר ב-1997.
* להקת "Soul Asylum" הקליטו בצוע של השיר בהופעה חיה.
* הזמרת הקנדית Jann Arden הקליטה גרסת כיסוי לשיר באלבומה Happy?
* בסדרת הטלוויזיה Glee בוצע השיר בפרק 22 של העונה הראשונה.
* אריק מתיוס ביצע את השיר בסיטקום "Boy Meets World".

## קישורים חיצוניים

קטגוריה:שירים באנגלית
קטגוריה:שירים על בית ספר
קטגוריה:שירים על מחנכים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
קטגוריה:סינגלים בהוצאת EMI רקורדס
אייניקייט

ממוזער|גיליון אייניקייט, ינואר 1947
**אייניקײַט** (יידיש: אחדות) היה עיתון יידי שיצא לאור בברית המועצות על ידי הוועד היהודי האנטי פשיסטי. הגיליון הראשון של העיתון יצא לאור ב-7 ביוני 1942 בעיר סמרה, מ-31 באוגוסט 1943 ועד 20 בנובמבר 1948 יצא לאור במוסקבה. בסמרה יצא לאור פעם בעשרה ימים, במוסקבה בהתחלה פעם בשבוע והחל מ-22 בפברואר 1945 שלוש פעמים בשבוע. בשנת 1948 תפוצתו של העיתון הגיע לעשרת אלפים עותקים, 800 מתוכם נשלחו לחו"ל. ראש הוועד האנטי פשיסטי שלמה מיכאלס ניסח את מטרת העיתון במילים אלו: מטרת העיתון לאחד את כלל היהודים במלחמה הקדושה. . העורך הראשי של העיתון היה הפובליציסט שכנא אפשטיין.

עם כותבי העיתון נמנו דוד ברגלסון, לייב קוויטקו, איציק פפר, שמואל הלקין, מיכאיל שמבדל, אהרן קושנירוב, מרים אייזנשטדט (בין היתר פרסמה רשימת 135 יהודים גיבורי ברית המועצות) ואחרים. בין היתר תיאר העיתון את חיי היהודים בארץ ישראל ואת מלחמת העצמאות.

## ביטאון אמריקאי בעל שם זהה
אין לטעות בין כתב העת הסובייטי, לבין ביטאון 'אייניקייט' אחר - שיצא לאור בניו יורק, בשנים 1943–1947, מטעמה של אגודת הסופרים והאמנים ביידיש באמריקה.

## קישורים חיצוניים
* 
* 	
* 
*דב-בער קרלר, The Soviet Yiddish Press: Eynikayt During The War, 1942-1945.
* אייניקייט ב באתר יד ושם

## הערות שוליים

קטגוריה:עיתונים ביידיש
קטגוריה:הוועד היהודי האנטי-פשיסטי
קטגוריה:עיתונים סובייטיים
קטגוריה:יהדות ברית המועצות
חבלה (נפת קלקיליה)

**חַבְּלֶה** (בערבית: **حبلة**) הוא כפר פלסטיני במזרח השרון השוכן מדרום לקלקיליה ושייך לנפת קלקיליה. חבלה הסמוך לראס עטייה נמצאת ממזרח למתן וממערב לאלפי מנשה ולראס א-טירה. נכון לשנת 2006 חיו בכפר 6,150 תושבים.

שרידים קדומים של מסגד ובתים נמצאו בכפר. בתקופות שונות עברה בסמוך לכפר דרך יפו-שכם.

בקיץ 2003 הושלמה בניית גדר ההפרדה באזור. הגדר מקיפה את חבלה ואת הכפר הסמוך ראס עטייה מצפון, ממזרח וממערב, ובפרט חוסמת את המעבר לעיר המחוז הסמוכה קלקיליה. תכנון זה נעשה בעיקרו על מנת לכלול את אלפי מנשה בצידה הישראלי של הגדר. בסוף יולי 2004 נפתח מעבר תת-קרקעי המחבר בין קלקיליה לחבלה, מתחת לכביש 55 ולגדר ההפרדה.

## קישורים חיצוניים

*

## הערות שוליים

קטגוריה:נפת קלקיליה
קטגוריה:הרשות הפלסטינית: יישובים
אלבניה הגדולה

ממוזער|שמאל|250px|הטריטוריות הנכללות ב"אלבניה הגדולה"
**אלבניה הגדולה** הוא מונח המבטא את האידיאל הטריטוריאלי של הלאומנים האלבנים.

באלבניה הגדולה נכללות טריטוריות הקשורות להיסטוריה האלבנית וטריטוריות בהן יש אוכלוסייה אלבנית ניכרת. בנוסף לאלבניה, השאיפות האלבניות הן לספח גם את קוסובו, שטחים בדרום מונטנגרו, שטחים בצפון מערב יוון, מערב מקדוניה וכמה חבלים בסרביה.

כדי לא לעורר אנטגוניזם אצל שכניהם, משתמשים האלבנים בשם "אלבניה האתנית".

הישות המדינית הקרובה ביותר לגבולות אלבניה הגדולה הייתה מדינת החסות האלבנית שייסדה גרמניה הנאצית בשנת 1943, לאחר כניעת איטליה, שעברה לצידן של בעלות הברית. עם סיום מלחמת העולם השנייה הושבה אלבניה לגבולותיה הקודמים והוקמה כרפובליקה הסוציאליסטית העממית של אלבניה.

## קישורים חיצוניים

קטגוריה:אלבניה: היסטוריה
קטגוריה:אירדנטיות
קטגוריה:יחסי אלבניה–יוון
קטגוריה:יחסי אלבניה – מקדוניה הצפונית
אילה זילברמן

**אילה זילברמן** (נולדה ב-23 באוקטובר 1983) היא שחקנית ישראלית.

## ביוגרפיה
שמאל|ממוזער|180px
אילה זילברמן נולדה ברמת גן. בהיותה בת שלוש וחצי עברה למכבים, שם גדלה. כשהייתה בת 15.5 הוריה התגרשו והיא נשארה להתגורר עם אמה. בצה"ל שירתה כמדריכת שריון בבית הספר לשריון בדרום הארץ.

בתום שירותה הצבאי למדה במשך שנה מכינה בסטודיו למשחק ניסן נתיב ואחר-כך למדה במסלול התלת-שנתי בסל"ה - הסטודיו לאמנויות התיאטרון מיסודו של יורם לוינשטיין, היא סיימה את הלימודים בשלהי שנת 2008. בכיתתה למדו בין השאר טל בלנקשטיין, אור מאיר, אנדריאה שוורץ, עודד אהרליך וגלעד אבנת.
בשנה השלישית ללימודיה גילמה את דמותה של חנה רובינא בהצגה "הבימה – הסטודיה הדרמטית מציגה" במסגרת הסטודיו של יורם לוינשטיין. ההצגה מגוללת את סיפור ייסודו של סטודיו "הבימה" במוסקבה, מאת ובבימויה של חגית רכבי ניקוליבסקי. ההצגה המשיכה לרוץ בצוותא.

משחקת ב"תמול שלשום", עיבוד של פנינה גרי לרומן פרי עטו של ש"י עגנון, המוצג בתיאטרון הערבי-עברי ביפו, בהצגה היא עושה דאבל קאסט עם תמר אלקן, איתה משחקים הילה ספורטס, תומר הלדשטיין, יפתח ארז וליאור מיכאלי. כל אחד מהשחקנים מגלם מספר דמויות.

שיחקה בתפקיד בת' בהצגה "נשים קטנות" בבימויו של ניר ארז, במדיטק.

אילה זילברמן שיחקה ב"תנוחי", דרמה יומית בת 50 פרקים ששודרה ב-HOT3 החל מאפריל 2012. היא גילמה את דמותה של הגר פרימור, חברתו של מתי אייסברג (ישי גולן), ה"ביצ'ית" הצעירה של הסדרה.

שיחקה בתפקידי אורח בסדרות הטלוויזיה "סרוגים", "לאהוב את אנה" "23FM", "השועלים" ו"החברים של נאור". בנוסף, הצטלמה לפרסומות ושיחקה בסרטי סטודנטים רבים.

ב-2011 שיחקה בסרט "וידאו קסם" של שיר קומאי לצד אורי יניב. זהו סרט פנטזיה אודות מפגש בין דניאל, בחור בעל אהבה עזה לקולנוע ובחורה מיקום מקביל שעובדת בספריית DVD. הסרט הוא עיבוד לסיפור הקצר "Impossible Dreams", פרי עטו של טים פראט, זוכה פרס ההוגו. הסרט השתתף בפסטיבל הקולנוע ירושלים וזכה במקום הראשון בפסטיבל אייקון.

שיחקה ב"קרון", סרטם הקצר של ארז אבני ואיתי אדרי (2012), לצידם של ליאור אשכנזי ונתי רביץ. הסרט השתתף בפסטיבל הסרטים הקצרים בגליל ובפסטיבל הסטודנטים הבינלאומי בתל אביב.

החל מהשנה השלישית ללימודיה, זילברמן משתתפת בערבי מחווה לאמנים שונים, הכוללים ספרות ושירה, מיוזמתו של מאיר עוזיאל. חברה בקבוצת האלתור "למאבאטי".

ביוני 2012 הצטלמה לסדרת הטלוויזיה "יומני החופש הגדול" של ערוץ דיסני ו-yes הטלוויזיה בלוויין.

בשנת 2013 שיחקה בסדרה "פרופיל 64" בערוץ 10 לצד מיכאל מושונוב, דנה פרידר ועוד.

בשנת 2014 הצטרפה ללהקת "אנרגיה חולנית".

בשנת 2014 גילמה זילברמן תפקיד ראשי בסדרת הטלוויזיה "אניגמה", דרמה יומית בת 150 פרקים לצידו של עופר שכטר ששודרה ביס קומדי.

### תפקידים בטלוויזיה
שמאל|ממוזער|180px

### תפקידים בקולנוע

### תפקידים בתיאטרון

## קישורים חיצוניים

* 

* 
* 
* רועי שוחט, מראיין את אילה זילברמן, ברדיו החיים הטובים, 29 בינואר 2014

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1983
קטגוריה:ישראלים שנולדו ב-1983
פרץ זאבל איגר

הרב **שמואל פרץ איגר** (מכונה גם הרב **שמואל זנוויל** או הרב **פרץ זאבל**; י"ג בסיוון תקכ"ח, 1768 – ל' בכסלו תר"ג, 1842) היה רב פוסק ואב"ד בעיר בראונשווייג והמחוז בגרמניה.

## ביוגרפיה
שמואל פרץ זאבל נולד לרבי יהודה ליב איגר אב"ד הלברשטאדט בנו של רבי עקיבא אב"ד פרשבורג.
למד תורה אצל אביו.

עמד בקשרי תורה הדוקים עם בן דודו ר' עקיבא איגר אב"ד פוזנא, שכותב עליו "הגאון הגדול האמיתי המפורסם ירבו כמותו בישראל", וכן עם גדולי ישראל כמו החת"ם סופר ור' שמואל לנדא בן הנודע ביהודה.

משנת תקס"ט כיהן כרב ואב"ד בראונשווייג.

## יחסו לרפורמה
הרב פרץ זאבל התנגד להכללת קטעים בגרמנית בתפילה על ידי ישראל יעקבסון, ואמר שהיחלשות האחיזה בעברית תפורר את הקשר בין יהודי תבל. עם זאת אימץ בעצמו את מרבית הנהגות בית-הכנסת של הקונסיסטוריה היהודית של וסטפאליה, ובין היתר ערך קונפירמציה בבראונשווייג מ-1835.

הרב זאבל התעוור לפני מותו. נפטר ביום א' דר"ח טבת ה'תר"ג ונקבר בבית הקברות הישן בברונשווייג.

## משפחתו
רבי פרץ זאבל איגר היה נשוי לשלוש נשים (לפי הסדר הזה):
# **פרידקה** או **פראדכי** - בת הרב שלמה מיכאל דוד מהנובר, ממנה נולדו: הרב מרדכי גימפל (נפטר 1850 בהלברשטאדט), ינטל, אשת ר' פייביש מיכאל פרנקל, ואיטל, אשת ר' משה הרץ.
# **ברקל רחל** - בתו של רבי יששכר בעריש ברנשטיין אב"ד הנובר, נכד הפני יהושע. אך לא ראה עמה חיים כי הלכה לעולמה בהיותה רכה בשנים בת 28. ממנה נולדה בתו רוזא, אשת ר' יוסף פרענסדארפער מהנובר.
# **שפירנצה** - בת הרב אברהם ישראל מברלין.

## מתלמידיו
* רבי יעקב כץ מדייני אלטונא
* רבי ישעיה כץ הולנדר

## חיבוריו
* עטרת פז על מסכת ביצה
*רמון פרץ על מסכת כתובות.

## קישורים חיצוניים

* עטרת פז, באתר Hebrewbooks
* רמון פרץ, באתר Hebrewbooks
* 

## הערות שוליים

קטגוריה:רבנים אורתודוקסים
קטגוריה:רבנים גרמנים
שמואל פרץ
קטגוריה:אבות בתי דין
קטגוריה:גרמנים שנולדו ב-1769
קטגוריה:גרמנים שנפטרו ב-1842
דיר אל-ע'וסון

**דֵיר אל-ע'וּס֫וּן** (בערבית: **دير الغصون**, בתעתיק מדויק: **דיר אלע'צון**, הגייה נפוצה: **דֵיר לֶעְ'ס֫וּן**) היא עיירה פלסטינית בשומרון, בנפת טולכרם כ-8 קילומטרים מצפון לטולכרם ובגובה של כ-250 מטר מעל פני הים.

האזור כולו נקרא "הכפרים של א-שעראוויה" (قرى الشعراوية), ובנוסף לדיר אל-ע'וסון, נכללים בו: עתיל, באקה א-שרקייה, עילאר, סידא, קפין, זיתא, ושלושת כפרי א-נזלה (שממזרח לבאקה א-שרקייה).

העיירה נמצאת בסמיכות לגדר ההפרדה.

## מקור השם
פירוש המלה דֵיר (دير) הוא מנזר ופירוש המלה השנייה אל-ע'וסון (الغصون) הוא ענפים, כלומר, במקום היה "מנזר הענפים".

גרסה נוספת היא שהמקום משמר את השם עצן, ממנו הגיע עדינו העצני, מגיבורי המלך דוד.

## היסטוריה
נמצאו כאן חרסים ושרידי מבנים מימי הביזאנטים, מהתקופה המוסלמית הקדומה ומימי הביניים.

בדיר אל-ע'וסון והסביבה יש מספר חורבות ארכאולוגיות הנקראות בפי התושבים: אל-מסקופה (المسقوفة), מסקיר (مصقير), אל-ח'מאר (الخمار), ואדי מסין (وادي مسين) ח'רבת בג'ורה, ח'רבת ווסיל ועוד.

בשנת 1265 הוזכר הכפר, כאחוזה שהעניק הסולטאן ביברס, אחרי שהביס את הצלבנים, לאחד מאנשיו – האמיר בדר א-דין מוחמד בי.

### העידן העות'מאני
ייתכן שדיר אל-ע'וסון היה הכפר המסומן כ"אל דיר" במפתו של פייר ז'אקוטן שנסקר במהלך פלישת נפוליאון ב-1799.

במהלך מרד האיכרים בארץ ישראל, בשנת 1834, אבראהים פאשא ממצרים רדף מורדים לזיתא הסמוכה. תשעים מורדים נהרגו שם, והשאר ברחו לדיר אל-ע'וסון. צבאו של אבראהים פאשא הסתער על הכפר וכ-300 מהמורדים נהרגו.

בתחילת המאה ה-20 הקימו התושבים, בפאתי דיר אל-ע'וסון כמה כפרים חקלאיים קטנים ששימשו אותם בעיקר בעונות החריש והקציר. משנות ה-20 ואילך הפכו שישה מהם לכפרים עצמאיים (כמו: איבת'אן, זמר, מרג'ה ומסקופה), תחת המועצה המקומית דיר אל-ע'וסון.

### המנדט הבריטי
בין השנים 1936–1937, במהלך המרד הערבי נגד הבריטים, חמישה מתושבי הכפר נהרגו ותושב אחר נתפס על ידי הצבא הבריטי, נדון למוות ונתלה בירושלים.

בשנות הארבעים של המאה העשרים, בתקופת המנדט הבריטי, עבדו רבים מתושבי הכפר בתפקידי בנייה ותחזוקה במחנה חיל האוויר הבריטי RAF Ein Shemer (כיום, מנחת עין שמר).

## אוכלוסייה

## אדמות

גדר ההפרדה נבנתה על 300 דונם מאדמות הכפר, ומפרידה בינו לבין 2,200 דונם נוספים.

## אישים שמוצאם מהכפר
* ראש ממשלת הרשות הפלסטינית לשעבר סלאם פיאד.
* פרופסור עבד א-סתאר תאופיק קאסם (1948–2021) סופר, הוגה דעות ומתנגד לרשות הפלסטינית.
* פרופסור עיזַת ע'זאווי  (2003–1951)

## קישורים חיצוניים

* מפת האזור עם סימון היישוב, 1918. הספרייה הלאומית, אוסף המפות ע"ש ערן לאור

## הערות שוליים

קטגוריה:הרשות הפלסטינית: יישובים
קטגוריה:נפת טולכרם
קטגוריה:גדר ההפרדה
בית הקברות הלאומי שער הזהב

שמאל|ממוזער|250px
**בית הקברות הלאומי שער הזהב** (**Golden Gate National Cemetery**) הוא בית קברות לאומי בקליפורניה שבארצות הברית.

## בית הקברות
בניגוד למשתמע משמו בית הקברות איננו שוכן ליד גשר שער הזהב בעיר סן פרנסיסקו, אלא בעיר סן ברונו, 19 קילומטרים מדרום לסן פרנסיסקו.
 
בית הקברות הוקם על ידי הקונגרס של ארצות הברית יחד עם אחרים כמותו לשם קבורת ותיקי הכוחות המזוינים של ארצות הברית ואזרחים בעלי מעמד ציבורי בולט. הוא נפתח לשימוש בשנת 1941.
 
בית הקברות משתרע על שטח של 654 דונם - גודלו המקורי, לאחר שניסיונות להרחיבו לא הצליחו. עד שנת 2005 נקברו בו 137 אלף אנשים. כיום בית הקברות סגור לקבורה - למעט לקרובים של אנשים שנקברו בו ושהבטיחו לעצמם חלקות בו.

בית הקברות ניכר בתבנית המצבות האחידה ובשורות הקברים הסדורות בו, בדומה לבית קברות צבאי. בכניסה אליו מתנשא תל מוגבה עגול, שעליו ניצב תורן דגל ארצות הברית. בשנת 1958 נחנך בבית הקברות מגדל פעמונים, שתרמו ותיקי מלחמה אמריקנים.

בית הקברות מנוהל על ידי המחלקה לענייני חיילים משוחררים של ארצות הברית.

## אישים ידועים שנקברו בבית הקברות
שמאל|ממוזער|170px|מצבתו של אדמירל נימיץ
בבית הקברות נקברו מספר אישים ידועים:
*15 אישים שעוטרו במדליית הכבוד של הקונגרס – העיטור הצבאי הגבוה ביותר של ארצות הברית. הם עוטרו בעיטור על לחימתם במערכות ומלחמות שונות - החל ב-1890, במהלך מלחמות האינדיאנים, וכלה ב-1967, במהלך מלחמת וייטנאם.
*אדמירלים של צי ארצות הברית,  ששירתו בזירת האוקיינוס השקט במלחמת העולם השנייה: צ'סטר נימיץ, מפקד כוחות הצי באוקיינוס השקט; ריימונד ספרואנס; ריצ'מונד קלי טרנר; צ'ארלס לוקווד.
*ליאו ראיין – חבר הקונגרס הראשון והיחיד שנרצח בעת מילוי תפקידו.

## קישורים חיצוניים

* 
* בית הקברות באתר Interment.net

 
קטגוריה:בתי קברות לאומיים בארצות הברית
קטגוריה:קליפורניה
ארגמן (אלבום)

"**ארגמן**" הוא האלבום השני של הזמר היוצר, המלחין והמוזיקאי ארז לב ארי שיצא ב-17 במאי 2010.

## שירי האלבום

## וידאו קליפים
* **רק תאמין**
* **בסוף היום**
* **בוקר טוב**
* **פרימיטיבים**

## קישורים חיצוניים

* שירי האלבום באתר יוטיוב
* אקורדים לשירי האלבום באתר tab4u
* מילים ואקורדים לשירי האלבום באתר שירונט
* 

קטגוריה:אלבומים בעברית
קטגוריה:אלבומי רוק ישראליים
קטגוריה:קצרמר אלבומים
קטגוריה:אלבומי חברת NMC יונייטד אנטרטיינמנט
מגנום (גלידה)

שמאל|ממוזער|250px|שלגוני מגנום באריזתם
**מגנום** (אנגלית: **Magnum**) הוא מותג שלגונים בבעלות חברת גלידת מגנום, אשר יוצר במקור באורהוס, דנמרק. המגנום המקורי יוצר לראשונה בשנת 1989, ומותג מאוחר יותר כמגנום קלאסיק. הוא כלל שכבה עבה של גלידת וניל על מקל, מצופה בשוקולד חלב, שוקולד לבן או שוקולד מריר, ושקל 86 גרם. בשנת 1994 החברה החלה למכור תחת המותג גם גלידה בגביע ("טילון"), וב-2002 גם קסטה. 

בישראל מיוצר ומשווק המותג על ידי גלידות שטראוס, שנשלטת על ידי תאגיד חברת גלידת מגנום.
כשבתחילה הוא נמכר תחת המותג של ויטמן באריזת קרטון. ובהמשך, תחת שטראוס, בעטיפת נייר 

החברה הפכה לחברה בת עצמאית של יוניליוור ב-1 ביולי 2025 על ידי פיצול בניהם.

## סוגים
החל משנת 1992 הוסיפה החברה טעמים, כגון שקדים, שוקולד ועוד. בשלהי 2002 יצאה סדרת גלידות על שם שבעת החטאים, וב-2005 יצאה סדרה בה כל טעם ייצג אחד מחמשת החושים.

באוסטרליה ובניו זילנד נמכר המותג תחת השם "Streets Ice Cream" ("גלידת רחוב"). בשנת 2003 יוצרה תחת מותג זה סדרת גלידות במהדורה מוגבלת המוקדשת לגדולי המוזיקאים של שנות השישים.

ביוון שייך המותג "מגנום" לחברת נסטלה, ולכן יוניליוור בחרה להפיץ את המוצר תחת השם Magic ("מג'יק", קסם).

בשנת 2011 הושקה גלידת המגנום בארצות הברית ובקנדה בשישה טעמים: קרמל כפול, שוקולד כפול, קלאסי, שקדים, שוקולד לבן ושוקולד מריר.

בישראל הושקה הסדרה "Desire" ("תשוקה") נוסף על הטעמים הקלאסיים, וכן הושק מגנום גולד ("זהב"), אשר משווק גם בצרפת, איטליה, הולנד ועוד.

## קישורים חיצוניים

* 

## הערות שוליים

קטגוריה:גלידות
קטגוריה:שטראוס גרופ: מוצרים
קטגוריה:מותגי מזון
אושר (מחזה)

ממוזער|מיכאל גורביץ' מחזאי ובמאי
**אושר** הוא מחזה מאת מיכאל גורביץ' ובבימויו, שעלה לראשונה בתיאטרון החאן ב-30 בדצמבר 2004.

## עלילה
העלילה מתרחשת בבית בן שלוש קומות: בקומה העליונה גרים זוג נשוי, ויוי ואושר; בקומה האמצעית גר אביו של אושר; ובקומת המרתף משחקים ארבעה גברים בקלפים. ויוי היא בחורה משועממת, כי אושר בעלה אינו שם לב אליה, היא צופה בתוכנית בטלוויזיה בה נראים שלושת הגברים מהמרתף משחקים בקלפים. אושר מוצא נעל של בחורה, מכניס אותה לתיקו, וויוי אשתו מגלה זאת ומזמינה את הקלפנים מהמרתף להרוג את בעלה. 

מנחה הערב שמספר על ההצגה, מזמין שני פרשנים מלומדים להסביר את ההצגה לקהל והם מוצאים עצמם בתוך העלילה. אדם היושב בקהל מקבל צלצול טלפון והוא עולה לבמה ומצטרף למשחק הקלפים. אשתו צופה בו ומנסה לעלות על הבמה ולהצטרף אליו. 

אושר רוצה להכניס את אביו לבית אבות. לבית אביו של אושר מגיע מלאך, שעוזר להם לשקם את היחסים ביניהם. בהמשך העלילה הקלפנים מנסים להרוג את אושר ואושר מנסה להשיב אליו את אשתו ולזכות מחדש באהבתה.

## יוצרים
* מחזה ובימוי: מיכאל גורביץ'
* עיצוב תפאורה: סבטלנה ברגר
* עיצוב תלבושות: ילנה קלרייך
* הלחנת מוזיקה: ערן דינור
* עיצוב תאורה: רוני כהן
* עיצוב תנועה: רננה רז

## שחקנים
* טכנאי ומנחה: ניר רון
* ד"ר עיני וגבר שלוש: יוסי עיני
* ד"ר דלתותקין ופלוטניק: יואב היימן
* ויוי: שרון שטרק
* שמואל: יהויכין פרידלנדר
* אלישבע: פלורנס בלוך
* אושר: לירון ברנס
* האב: אבינעם מור-חיים
* הנער: אודי רוטשילד 
* המפקד: אריה צ'רנר

## המחזה בדפוס
* **אושר: קומדיה מאת מיכאל גורביץ**', מפעל הוצאה לאור של מחזאות מקור.

## קישורים חיצוניים
* ההצגה "אושר", בערוץ תיאטרון החאן ביו טיוב
* תוכניה, תמונות, טקסט ווידאו של ההצגה, באתר של מיכאל גורביץ'
* צבי גורן, "אושר" - אולי שם, למעלה, באתר הבמה, 13 בפברואר 2005
* צבי גורן, המרדף הכוזב אחרי האושר - ריאיון עם מיכאל גורביץ', באתר הבמה, 16 בינואר 2005
* 
* 
* בועז טרינקר, ריאיון עם הבמאי ותמונות ראשונות מההצגה החדשה 'אושר', באתר תיאטרון החאן

קטגוריה:מחזות משנות ה-2000
קטגוריה:מחזות מיכאל גורביץ'
קטגוריה:יצירות משנת 2004
דרך (אלבום)

**דרך** הוא האלבום השני של הזמר היוצר, המלחין והמוזיקאי מוש בן ארי שיצא לאור ב-2 באוגוסט 2004. האלבום זכה תוך חודשים ספורים מרגע יציאתו למעמד אלבום זהב. האלבום יצא מיד לאחר סיבוב הופעות של בן ארי באוסטרליה בדצמבר 2003, והוא הופק על ידי מרק סמוליאן (מפיק אנגלי שחי בישראל, בעל אולפן הקלטות, עבד עם "שבע" ואמנים אחרים בתחום) ואת כל השירים באלבום כתב והלחין מוש בן ארי.
האלבום מגוון בסגנונות מוזיקליים ובטקסטים אישיים, הנוגעים לחיי היומיום ולמצב בישראל.

## שירי האלבום

במהלך שנת 2004 יצאו שלושה שירים מהאלבום כסינגלים: "דרך", "את" ו-"יה". שלושתם דורגו במצעד השנתי של גלגלצ במקומות ה-22, ה-25, וה-27 בהתאמה. "יה" דורג גם במצעד השנתי של רשת ג' במקום ה-35.

## קישורים חיצוניים

* אקורדים לשירי האלבום באתר tab4u
* מילים ואקורדים לשירי האלבום באתר shironet

קטגוריה:אלבומי מוש בן ארי
קטגוריה:אלבומי חברת NMC יונייטד אנטרטיינמנט
קטגוריה:אלבומי זהב בישראל
קטגוריה:אלבומים בעברית
המחט של בופון

שמאל|ממוזער|250px|המחט המסומנת באות a חוצה את הפס, בעוד מחט b מצויה בין שני פסים

במתמטיקה, בעיית **המחט של בופון** היא שאלה שהוצגה לראשונה על ידי ז'ורז'-לואי לקלר דה בופון ב-1733:

בעיה זו הייתה הדוגמה הראשונה בגאומטריה הסתברותית. באמצעות הפתרון לבעיה ניתן לחשב את פאי בשיטת מונטה קרלו, אם כי ברור למדי שבופון עצמו לא ערך ניסויים מעין זה.

## פתרון
### ניסוח הבעיה
נתונה מחט באורך l, אשר נופלת על משטח בעל קווים מקבילים במרחק l\le d, מהי ההסתברות כי המחט תחצה את הקו?

### פתרון
שמאל|ממוזער|250px|על מרכז x נמצאת מחט אדומה ומחט כחולה. המחט האדומה נמצאת באזור האפור ולכן היא עוברת את הקו משמאל.
יהי x המרחק בין מרכז המחט לקו הקרוב ביותר, תהי \theta הזווית החדה שבין המחט לקו.

המחט תעבור את הקו אם יתקיים: x\le \frac{l}{2} sin \theta

למחט קטנה, כאשר d>l יתקיים:
P = \int_0^{2\pi} \frac{l \left| cos \theta \right|}{d}\frac{d \theta}{2\pi}
ובחישוב האינטגרל נקבל:
P = \frac{2l}{\pi d}

במקרה ש d=l:
P = \frac{2}{\pi} = 0.636619...

### פתרון נוסף
נסמן ב-X את המשתנה המקרי שסופר את מספר הקוים שמחט באורך 1 תחתוך. נשים לב ש-X תמיד (למעט מקרים בהסתברות אפס) שווה ל-1 כשהמחט חותכת קו, ו-0 אחרת. לכן אנחנו רוצים לחשב את [E[X (נסמן ב-e).

נשים לב שמלינאריות התוחלת, אם נזרוק מחט באורך l, אז מספר הקווים שהיא תחתוך בתוחלת הוא le, ואם נזרוק כמה מחטים (אפילו אם הן מחוברות, שכן התוחלת ליניארית גם כאשר המשתנים תלויים) תוחלת מספר הפעמים שהן יחתכו קווים היא סכום התוחלות שלהם. מכך נובע שלכל קו המורכב ממספר קטעים שאורכו הכולל l, תוחלת מספר הקווים שיחתכו הוא le.

כעת נקח סדרה של מצולעים משוכללים שהיקפם שווה ל-2π, ומספר צלעותיהם שואף לאינסוף. אז הם שואפים למעגל שהיקפו 2π, ומרציפות גם תוחלת מספר הקווים שהמעגל יחתוך היא 2π.

מצד שני, זה מעגל שקוטרו 1, ולכן הוא תמיד יחתוך את הקווים בדיוק פעמיים. מכאן נובע π=2e, ולכן e=2/π.

## קישורים חיצוניים

* 
* Buffon: did he actually throw sticks? E. Behrends and J. Buescu, EMS Newsletter, June 2014.
* 

## הערות שוליים

קטגוריה:בעיות נודעות בהסתברות
קטגוריה:פאי
אברהם אלשטיין

**אברהם** (אייב) **אלשטיין** (באנגלית: **Abe Ellstein**, נולד ונפטר בניו יורק, 7 ביולי 1907 – 22 במרץ 1963) היה מלחין, מעבד ומנצח יהודי-אמריקאי, שעסק בתחום תיאטרון היידיש ובתחום החזנות בארצות הברית, בתקופת השיא של תיאטרון היידיש בארצות הברית.

## תיאטרון יידיש
אלשטיין נולד וגדל בלואר איסט סייד, למד מוזיקה בבית הספר למוזיקה במנהטן (Third Street Music School Settlement). בהמשך קיבל מלגה לבית הספר ג'וליארד שם למד 4 שנים. בין השנים 1916–1920 היה חבר במקהלת הילדים של המטרופוליטן אופרה. את דרכו כמלחין לתיאטרון החל במוזיקה שכתב למחזה "מאבק" (געראנגעל) והועלה על ידי הלהקה הווילנאית. זה היה הראשון מבין 33 מחזות ביידיש להם כתב מוזיקה. יחד עם אלכסנדר אולשנצקי שלום סקונדה ויוסף רומשינסקי היה מבכירי המלחינים למוזיקת תיאטרון יידיש בשדרה השנייה. אלשטיין הלחין אופרטות ומחזות זמר רבים, וגם את פסקול הסרט "אידל מיטן פידל" שהיה אחד הלהיטים הגדולים של התקופה. אלשטיין הועסק כמלחין הבית בכמה תיאטראות, ועבד עם גדולי התיאטרון היידי של התקופה, בין היתר כתב מוזיקה עבור מולי פיקון.

## מוזיקה קלאסית
כמו מלחינים אחרים בתיאטרון היידי, שאף אלשטיין להיות מוכר כמלחין של מוזיקה קלאסית "רצינית". בין יצירותיו ניתן למצוא 2 אורטוריות, "אודה למלך המלכים" ששר יאן פירס ושודרה ברשת CBS, ו"גאולה" המבוסס על סיפור החנוכה. עוד מיצירותיו: "הנגב" קונצ'רטו לפסנתר, סוויטה לפסנתר, ו"הפטרה", יצירה לכינור ופסנתר. בשנת 1958 הלחין אלשטיין אופרה בת מערכה אחת "הגנב והתליין", ללברית של מורטון ויז'נגרד. האופרה צולמה לטלוויזיה ושודרה ברשת ABC, ואף הוקרנה בפסטיבל זלצבורג. אלשטיין זכה במלגה מטעם קרן פורד על מנת שילחין אופרה חדשה באורך מלא, בעבורה כתב את האופרה "הגולם" המבוסס על סיפור הגולם מפראג. האופרה הוצגה באופרה של ניו יורק סיטי.

## חזנות
אלשטיין, כשאר מלחיני התיאטרון היידי באותה תקופה, עסק אף בתחום החזנות. אלשטיין ליווה חזנים בפסנתר ובאורגן ועיבד יצירות לתזמורת ולמקהלה. עבד עם גדולי החזנים באותה תקופה בארצות הברית, ביניהם החזן יוסף רוזנבלט אותו ליווה במסעות הקונצרטים שלו ברחבי העולם, החזנים מרדכי הרשמן, לייבלה וולדמן, משפחת מלבסקי, משה גנטשוף, דוד קוסביצקי, יאן פירס ומוישה אוישר, איתו שיתף פעולה גם בתחום התיאטרון והקולנוע. אלשטיין אף הלחין יצירות חזנות, אם לתיאטרון ואם לשימוש ליטורגי.

## קישורים חיצוניים
* ביוגרפיה והקלטות באתר naxos.com
* שירים להאזנה בלחניו/עיבודיו של אלשטיין באתר savethemusic.com
* השיר אבינו מלכנו בביצוע מודרני, באתר יוטיוב

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בוגרי בית הספר ג'וליארד
קטגוריה:מלחינים יהודים אמריקאים
קטגוריה:תיאטרון יידיש
קטגוריה:מלחינים מן המאה ה-20
קטגוריה:מלחיני קטעי חזנות
קטגוריה:אמריקאים שנולדו ב-1907
קטגוריה:אמריקאים שנפטרו ב-1963
הליכון שולחני

שמאל|ממוזער|250px|הליכון שולחני בבניה עצמית
**הליכון שולחני** הוא שולחן עבודה הבנוי מעל הליכון כושר.

אדם המשתמש בהליכון שולחני הולך באיטיות על הליכון כושר תוך כדי ביצוען של עבודות משרדיות על שולחן העבודה. המטרה של הליכון שולחני היא שילוב תנועה ותרגול עדין במשימות משרדיות שגרתיות. בכך, מאפשר ההליכון השולחני להחליף את תנוחת הישיבה המקובלת בעבודות משרדיות בהליכה איטית. במהירויות הליכה נמוכות, מרבית האנשים הבריאים מסוגלים לבצע משימות האופייניות לשולחן עבודה כגון הקלדה או שיחה בטלפון.

העיתון הניו יורק טיימס מייחס לד"ר ג'יימס לוין, אנדוקרינולוג מהמרכז הרפואי מאיו קליניק, את ההשראה להליכון השולחני. ד"ר לוין פיתח את הרעיון כחלק מעבודתו בנושא מניעת השמנת יתר, באמצעות הרכבת מדף של מיטת בית-חולים מעל מסילת כושר פשוטה. ד"ר סת' רוברטס, פרופסור לפסיכולוגיה מאוניברסיטת ברקלי, תכנן הליכון שולחני בשנת 1996, וככל הנראה היה המשתמש הראשון במערכת זו.

ישנם מספר סוגים מסחריים של הליכונים שולחניים. חלקם בנויים ממסילות כושר מסורתיות עם שולחן עבודה ייעודי בנוי סביבן, בעוד שאחרים נבנו לשימוש ייעודי כזה מלכתחילה.

הליכון שולחני לא משמש בדרך כלל לשיפור סיבולת לב-ריאה, שכן מרבית המשתמשים בו מוצאים שקצב ההליכה הנוח ביותר הוא בטווח של 1–3 קמ"ש. מחקר שערך ג'יימס לוין במאיו קליניק מגלה כי משתמשים שורפים כ-100 עד 130 קלוריות לשעה במהירויות הנמוכות מ-3 קמ"ש. מחקר שנערך במאיו קליניק בשנת 2007 ועסק בעובדי משרד הסובלים מעודף משקל, קבע כי "אילו זמן הישיבה מול מחשב היה מוחלף בעבודה-תוך-הליכה, שריפת האנרגיה הייתה עולה ב-100 קלוריות לשעה. לכן, אם עובדים הסובלים מעודף משקל היו מחליפים בין שעתיים לשלוש שעות ביום את הישיבה בהליכה, ואם שאר המרכיבים היו ללא שינוי, הדבר היה מביא לירידה במשקל של 20–30 ק"ג בשנה.

## ראו גם
* הליכון (מכשיר כושר)
* סיבולת לב-ריאה

## קישורים חיצוניים

* 
* זאב גלילי, פתאום קם אדם בבוקר מן המחשב ומתחיל ללכת על שולחן, מהאתר של טל גלילי
* הולכים לעבוד: האם המשרדים העתידיים יראו יותר כמו חדרי כושר? באתר פורבס

*CNN's Edge of Discovery: Treadmill Desk
*Good Morning America: Walking While You Work
*USA Today: Researcher sees future where people walk at work
*Gelf Magazine: Could a treadmill/desk mashup be the solution to America's obesity problem?
*Forbes: Take Up Thy Desk And Walk
*Can sitting too much kill you?, commentary invited by editors of Scientific American


## הערות שוליים

קטגוריה:ציוד ספורט
קטגוריה:הליכה
קטגוריה:שולחנות
רנקו מטסוביץ'

**רנקו מטסוביץ' ** (בקרואטית: **Ranko Matasović**;  14 במאי 1968, זאגרב) הוא בלשן קרואטי המתמחה בשפות הודו-אירופיות, שפות בלטו-סלאביות, שפות קלטיות ושפות באזור הקווקז. הוא בן דוד של דליבור ברוזוביץ'. 

הוא סיים לימודי תואר באוניברסיטת זאגרב שנת 1992, ובשנת 1995 הוענק לו תואר שלישי.

## לקריאה נוספת

* *Harfa sa sjevera. Iz irske književnosti* (Antibarbarus, Zagreb 1995) 
* *A Theory of Textual Reconstruction in Indo-European Linguistics* (Frankfurt a/M & New York 1996) 
* *Kratka poredbenopovijesna gramatika latinskoga jezika* (Matica hrvatska, Zagreb 1997) 
* *Kultura i književnost Hetita* (Matica hrvatska, Zagreb 2000) 
* *Uvod u poredbenu lingvistiku* (Matica hrvatska, Zagreb 2001) 
* *Kamen kraljeva. Srednjovjekovne irske sage* (Ex Libris, Zagreb 2004) 
* *Gender in Indo-European* (Universitätsverlag Winter, Heidelberg 2004) 
* *Jezična raznolikost svijeta* (Algoritam, Zagreb 2005) 
* *Poredbenopovijesna gramatika hrvatskoga jezika*, (Matica hrvatska, Zagreb, 2008.) 
* *Etymological Dictionary of Proto-Celtic*, (Brill, Leiden & Boston, 2009) 
* *Slavic Nominal Word-Formation. Proto-Indo-European Origins and Historical Development*, (Universitätsverlag Winter, Heidelberg 2014) 


## קישורים חיצוניים
* דף הבית של רנקו מטסוביץ'

קטגוריה:בלשנים ולשונאים
קטגוריה:מדענים קרואטים
קטגוריה:קרואטים שנולדו ב-1968
יוסף פנחסי

**יוסף פנחסי** (4 במאי 1961) הוא פרופסור להנדסת אלקטרוניקה באוניברסיטת אריאל.

## קורות חיים
פנחסי השלים את התואר הראשון בהנדסת החשמל ואלקטרוניקה במסגרת העתודה האקדמית של צה"ל, באוניברסיטת תל אביב. בשרותו הצבאי כקצין, עסק במחקר ובפיתוח בתחום התקשורת. במהלך שרותו, סיים תואר שני והשלישי בהנדסת חשמל ואלקטרוניקה באוניברסיטת תל אביב. עבודת הדוקטורט שלו עוסקת בתחום של מקורות קרינה אלקטרומגנטית רבי עוצמה.

בסוף שנת 1995 הצטרף למחלקה להנדסת חשמל ואלקטרוניקה במכללה האקדמית יהודה ושומרון, ועמד בראשה בין השנים 2004 ו-2007. שימש כדיקן הפקולטה להנדסה בשנים 2010–2017.

פנחסי הוא מהמובילים את המחקר והפתוח לייזר אלקטרונים חופשיים בישראל במתקן מאיץ ייחודי המצוי באריאל.

היה מהפעילים להכרה באוניברסיטת אריאל כאוניברסיטה השמינית במדינת ישראל.

פנחסי הוא חובב רדיו פעיל בעל אות קריאה 4Z1VC.
בתחנת הרדיו שלו הוא עושה שימוש במכשירי קשר אותם בנה בילדותו.כמו כן, מנגן בפסנתר ובקלידים.

פנחסי נשוי לשלומית ואבא לשניים. אחותו ד"ר יוכבד פנחסי-אדיב היא מנהלת המכללה הטכנולוגית הנדסאים באריאל ואחיו, וד"ר גדי פנחסי, הוא מרצה להנדסה באוניברסיטת אריאל.

## פעילותו המדעית
תחום התמחותו של פנחסי הוא עירור קרינה אלקטרומגנטית ושימושיה לתקשורת אלחוטית, חישה מרחוק והדמיה. מחקריו עוסקים בפיתוח תאוריות במרחב התדר לניתוח אינטראקציות רחבות סרט ומפולגות בין שדה אלקטרומגנטי ותווך, כפי שהן מתבטאות במקורות קרינה רבי עוצמה, לייזרים ומייזרים ובהתפשטות קרינה בחומרים דיאלקטריים, במוליכי גלים, בקווי תמסורת ובאטמוספירה.במסגרת זו, הוא בוחן את השפעות התווך על הביצועים של מערכות תקשורת ומכ"ם אלחוטיות הפועלות בתחום תדרים רחב, כולל גלים מילימטרים ותת-מילימטרים (Tera-Hertz) ופיתח טכניקות פאסיביות ואקטיביות לגילוי מרחוק של עצמים מוסתרים.

## ספרים
* יוסף פנחסי, "היסודות הפיזיקליים של התקשורת האלקטרונית", המרכז האוניברסיטאי אריאל בשומרון, 2008 ()
* יוסף פנחסי, "תקשורת ספרתית ומודמים", המרכז האוניברסיטאי אריאל בשומרון, 2008 ()
* יוסף פנחסי, "תקשורת אלחוטית בגלי רדיו", אוניברסיטת אריאל, 2013 ()

## קישורים חיצוניים

* יוסף פנחסי באתר אוניברסיטת אריאל.
* סרטון המתאר את המערכת לחישה מרחוק והדמיה של עצמים מוסתרים שפיתח.
* 

## הערות שוליים

קטגוריה:סגל אוניברסיטת אריאל בשומרון: הנדסה
קטגוריה:מהנדסים ישראלים
קטגוריה:מהנדסי חשמל ישראלים
קטגוריה:בוגרי העתודה האקדמית
קטגוריה:בעלי תואר דוקטור מאוניברסיטת תל אביב
קטגוריה:חובבי רדיו ישראלים
קטגוריה:בוגרי אוניברסיטת תל אביב: הנדסה
קטגוריה:בוגרי אוניברסיטת תל אביב: הנדסת חשמל
קטגוריה:ישראלים שנולדו ב-1961
עד אלי

"**עד אלי**" הוא אלבום הבכורה של הזמר היוצר, המלחין והמוזיקאי מוש בן ארי שיצא לאור ב-2001. האלבום הוא אלבום סולו ראשון לחבר להקת "שבע" המצליחה. באלבום זה אירח בן ארי אמנים רבים לביצוע משותף של השירים, ביניהם אהוד בנאי, שוטי הנבואה, יוסי פיין וחברים מלהקתו "שבע". כל השירים באלבום נכתבו והולחנו על ידי בן ארי - דבר שיחזור על עצמו גם באלבומיו הבאים, כגון - האלבום **[[דרך (אלבום)|דרך]]** (2004). שירים רבים מאלבום זה (כגון - "**[[ואיך שלא]]**", "**Jah Is One**", "**הנה זה בא**"), בוצעו בגרסאות הופעה ביחד עם אמנים שונים ונכנסו לאלבום ההופעה שהוציא - **[[מוש בן ארי - Live]]** (2007).

## שירי האלבום

## קישורים חיצוניים

* מילים ואקורדים לשירי האלבום באתר tab4u
* מילים ואקורדים לשירי האלבום באתר shironet

קטגוריה:אלבומי בכורה מ-2001
קטגוריה:אלבומי מוש בן ארי
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
קופסה

[שמאל|ממוזער|250px|קופסה ריקה עשוית־[קרטון]]
**קופסה** או תיבה היא מכולה וכלי קיבול המשמשת לאחסון או להעברת תוכן.

קופסות בנויות בדרך כלל מחומרים עמידים, כגון עץ, מתכת, קרטון, פלסטיק, כתלות בשימוש לו הן מיועדות. גודל הקופסה יכול להשתנות, ממספר סנטימטרים (למשל קופסת גפרורים) עד מטרים בודדים (למשל מכולות). לקופסות בדרך כלל צורת תיבה גאומטרית - פאותיה הן מלבנים, אך ישנן קופסות במגוון צורות, כגון קובייה, גליל מעגלי או אליפטי. לתיבות דקורטיביות או תיבות לאחסון יש לעיתים מכסה, אשר ניתן לפתוח בעזרת משיכה, הזזה, הברגה או הרמה. המכסה עשוי להיות מאובזר בצירים, אבזם או מנעול.

## שימושים
ארכיונים מאחסנים תיקי מסמכים בקופסות קרטון, הנושאות סימני זיהוי ותיוג. פריטים אשר נמצאים בקופסות מחומרים קשיחים עשויים להישמר זמן רב יותר מאשר בקרטון, לכן נהוג להשתמש בקופסות אלו למטרת אחסון לתקופות ארוכות כמו במקרים מסוימים של קפסולת זמן.

קופסות קרטון הן אמצעי אריזה מקובל לאריזת תכולת דירה לצורך מעבר דירה.

מוצרי מזון ומוצרי צריכה רבים נמכרים כשהם ארוזים בקופסות ממותגות, ביניהם ממתקים, דגני בוקר, פסטה, אבקת כביסה, רדיד אלומיניום הארוזים בקופסאות קרטון, גבינות, ארוחות מנה חמה בקופסאות פלסטיק.
בקבוקי יין יוקרתיים נמכרים בתיבות עץ, לעיתים בריפוד קש.

תכשיטים נארזים בקופסות מרופדות, לעיתים עשויות עץ או מצופות קטיפה.

מגירה היא קופסה המורכבת על  בתוך רהיט.

## ראו גם
* ארגז
* משחק קופסה
* קופסה שחורה
* קלפי
* תיבה להחזרת ספרים

## קישורים חיצוניים

*
שמואל גלינקא

**שמואל גלינקא** (4 ביולי 1927 – 11 בנובמבר 1956) היה קצין צה"ל בדרגת אלוף-משנה שנפל במלחמת סיני בה פיקד על חטיבה 37 המשוריינת.

## קורות חייו
### ראשית חייו
שמואל גלינקא נולד ב-4 ביולי 1927 בעיירה אוסטרוב-מזוביצקי שבפולין. אביו, חיים, היה פעיל ציוני ואמו, לאה, הייתה מחנכת עברית. בילדותו התחנך גלינקא בגן ילדים ובבית ספר עברי ציוני. בגיל 11 עלה עם משפחתו לארץ, שהתיישבה בכפר יהושע. למד בבית ספר החקלאי הראשון בארץ, מקוה ישראל.

### קריירה צבאית
לאחר לימודיו במקווה ישראל הצטרף להגנה ובמסגרתה הדריך ילדים צעירים. בשנת 1946 התנדב לפלמ"ח בפלוגה הימית ולמד קורס ימאות שנועד להכשירו כימאי על מנת לסייע בהעפלה ארצה. ב, 29 ביוני 1946, נעצר גלינקא יחד עם רבים מחברי ההגנה והועבר למחנה המעצר בעתלית ולאחר מכן לרפיח ולאחר שישה שבועות שוחרר ושב לפעילות.

במלחמת העצמאות שירת כמ"פ בגדוד החמישי של חטיבת הראל, ובקרב על הראדאר נפגע קל אך המשיך בלחימה. לאחר המלחמה הצטרף לשירות קבע ונשלח לקורס מג"דים ומיד לאחר מכן מונה למפקד ענף-נשק בבית הספר לחיל הרגלים. בשנת 1950 קודם לדרגת סגן-אלוף ופיקד על גדוד בחטיבת גבעתי. בשנת 1955 שימש כקצין האג"ם של פיקוד הדרום ובשנת 1956 שימש כראש ענף המבצעים במטכ"ל. בשנת 1956 הקים את חטיבה 37 המשוריינת וכמה חדשים לאחר מכן הוביל אותה למלחמת סיני, בקרב על משלטי אבו עגילה בליל ה-31 באוקטובר נפצע קשה ותוך שהוא קורא קריאות עידוד לפקודיו פונה לבית חולים שדה שם נפטר מפצעיו, הוא נקבר בבית קברות לשעת חירום וב-7 בנובמבר 1957 הובא למנוחות ביישובו כפר יהושע.

היה נשוי לשרה ואב לשלושה ילדים. אחד מילדיו הוא תת-אלוף רן גלינקא שהיה מפקד שייטת 13 וקצין חינוך ראשי.

## לקריאה נוספת
* בר יוסף, **אחרי! שמואל גלינקא: חייו ומותו**, הוצאת דבר, 1960

## קישורים חיצוניים
* 
## הערות שוליים

קטגוריה:ישראלים ילידי פולין
קטגוריה:לוחמי הפלמ"ח
קטגוריה:אלופי-משנה בצה"ל
קטגוריה:חללי צה"ל במלחמת סיני
קטגוריה:מפקדי עוצבת ראם
קטגוריה:בוגרי בית הספר החקלאי מקוה ישראל
קטגוריה:מפקדי חטיבות במלחמת סיני
קטגוריה:מפקדי פלוגות במלחמת העצמאות
קטגוריה:חיילי חטיבת הראל במלחמת העצמאות
קטגוריה:חיילי חיל השריון במלחמת סיני
קטגוריה:כפר יהושע: אישים
קטגוריה:עצורי השבת השחורה
קטגוריה:אישים הקבורים בכפר יהושע
קטגוריה:ישראלים שנולדו ב-1927
קטגוריה:ישראלים שנפטרו ב-1956
מוש בן ארי - Live

"**מוש בן ארי - Live**" הוא האלבום הרביעי ואלבום ההופעה הראשון של הזמר היוצר מוש בן ארי, שיצא לאור ב-23 באוגוסט 2007.

האלבום הוקלט ב-26 באוקטובר 2006 בהאנגר 11 במתחם נמל תל אביב בפני קרוב ל-4,000 איש, במופע שנערך לרגל צאת אלבומו האחרון והמצליח "**[[מסע ומתן]]**", בהופעה ביצע מוש את מיטב להיטיו משלושת אלבומי הסולו שלו וכמו כן אירח את ברי סחרוף, דין דין אביב, שוטי הנבואה, מוקי ופילוני, איתם ביצע שירים שלהם ושלו. האלבום בא ב-3 חלקים כאשר שני הראשונים הם דיסקים של שירים והשלישי הוא 8 שירים ב-DVD מההופעה.

## שירי האלבום

## קישורים חיצוניים

* אקורדים לשירי האלבום באתר tab4u
* מילים ואקורדים לשירי האלבום באתר shironet

קטגוריה:אלבומי מוש בן ארי
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
דריה קלישינה

**דריה קלישינה** (ברוסית: **Дарья Клишина**; נולדה ב-15 בינואר 1991 בטבר, רוסיה) היא אתלטית רוסיה, סגנית אלופת העולם (לונדון 2017) בקפיצה לרוחק. בנוסף, היא שיאנית רוסיה לנוער בקפיצה לרוחק בתוצאה של 7.03 מטר, תוצאה המדרגת אותה שנייה בכל הזמנים לנוער.

## ביוגרפיה
באליפות אירופה באתלטיקה שנערכה בציריך שווייץ בשנת 2014 זכתה קלישינה במדליית ארד בקפיצה לרוחק בתוצאה של 6.65 מטר, אחרי אלואז לסה מצרפת (6.85 מטר) ואיוונה שפאנוביץ' מסרביה (6.81 מטר).

## הישגים עיקריים

## שיאים אישיים

## קישורים חיצוניים

* 

## הערות שוליים

קטגוריה:אתלטיות רוסיות
קטגוריה:קופצות לרוחק
קטגוריה:אתלטיות באולימפיאדת ריו דה ז'ניירו (2016)
קטגוריה:רוסיות שנולדו ב-1991
קטגוריה:רוסים שנולדו ב-1991
קטגוריה:קופצות לרוחק באולימפיאדת טוקיו (2020)
ז'ורז' שרפק

**ז'ורז' שרפק** (**Georges Charpak**; ) היה פיזיקאי צרפתי יהודי, שזכה בפרס נובל לפיזיקה בשנת 1992.

## השכלה ופעילות

ז'ורז' שרפק נולד בפולין למשפחה יהודית. עבר עם משפחתו לצרפת בגיל 7. במהלך מלחמת העולם השנייה היה חבר בתנועת ההתנגדות הצרפתית ונתפס ב-1943. ב-1944 הועבר למחנה הריכוז דכאו, שם נשאר עד לשחרורו ב-1945.

בשנת 1949 למד אצל פרדריק ז'וליו-קירי בקולז' דה פראנס, שם קיבל תואר דוקטור ב־1954. ב-1959 הצטרף לצוות פיתוח גלאי החלקיקים CERN, אשר החליף את תא הבועות. על פיתוח זה קיבל פרס נובל לפיזיקה ב-1992.

## פרסומים

*La vie à fil tendu, co-authored with Dominique Saudinos (1993 Odile Jacob, )
*Devenez sorciers, devenez savants, co-authored with Henri Broch (Odile Jacob, ). Published in English as "Debunked!" by the Johns Hopkins University Press.


## קישורים חיצוניים

* מאמר על שרפק ופועלו באתר azgad
* 
* 

קטגוריה:זוכי פרס נובל לפיזיקה
קטגוריה:זוכי פרס נובל יהודים צרפתים
קטגוריה:פיזיקאים יהודים צרפתים
קטגוריה:יהודים חברי האקדמיה הרוסית למדעים
קטגוריה:צרפתים שנולדו ב-1924
קטגוריה:צרפתים שנפטרו ב-2010